text: Ново решение за съхранение от среден клас от Dell - Съхранение на данни | Computerworld.bg
  Ново решение за съхранение от среден клас от Dell
  Според компанията серията Dell Storage SC4000 предлага до 72% по-ниска при изцяло флаш базираните масиви.
  Нови корпоративни масиви за съхранение на данни, чрез които потребителите могат да постигнат висока all-flash производителност или достъпна комбинация флаш памети и евтини дискови устройства за съхранение в едно решение представи Dell. Според компанията серията Dell Storage SC4000 предлага до 72% по-ниска при изцяло флаш базираните масиви.
  Новите масиви ще дебютират с корпоративното решение SC4020 (2U, 24-дискова SAN), които обединяват технологии от семействата Compellent и EqualLogic и софтуерните пакети Dell Storage Center 6.5 и EqualLogic iSCSI.
  Според Dell насоченото към средни по размер компании решение, с възможност за инсталиран капацитет от над 400 терабайта, може да поддържа широк диапазон от натоварвания в организации от всякакъв мащаб и във всички индустриални сектори.
  Dell Storage SC4020 също осигурява отлично репликационно допълнение към масивите Compellent SC8000, като позволява на потребителите да свържат и да управляват масивите чрез общ, централизиран интерфейс за управление. Според компанията той може да допринесе за опростяване на операциите и да намали общите разходи за притежание.
  "Dell Storage SC4000 Series дава ново значение на икономиката на корпоративния сторидж, като предоставя усъвършенстваните възможности на по-широкомащабния корпоративен сторидж и забележителна цена за производителност, за да помогне на потребителите със средна компания да станат по-конкурентноспособни – заяви Алън Аткинсън, вицепрезидент и генерален мениджър на Dell Storage. - Освен че Dell продължава да прави големи крачки в развитието на сторидж портфолиото си чрез водещи в индустрията стойностни предложения за потребителите, които търсят иновативна SAN технология, ние подкрепяме и организации стремящи се към революционен подход към управлението на данни чрез разширяване на портфолиото ни със софтуерно дефинирани сторидж и конвергирани решения."